Humoristi slloven satirizon Putinin
Humoristi Klemen Slakonja ka realizuar një video satirike ku ai personifikon udhëheqësin rus Vladimir Putin. Videoja është pari afro 3 milionë herë në Youtube
Humoristi slloven Klemen Slakonja ka arritur famë ndërkombëtare me videon e tij të re ku satirizon presidentin rus Vladimir Putin. Një javë pasi e ngarkoi videon në YouTube, ajo është parë afro 3 milionë herë. Në video Slakonja prezantohet si Putini duke deklaruar se gjithçka është në dorën e tij dhe duke paralajmëruar Shtetet e Bashkuara dhe Bashkimin Evropian “mos të ngatërrohen me mua” pasi “nuk do asnjeri të plasë Lufta III Botërore”. Ai thotë në klip se plani kryesor është “ta bëj Mëmën Rusi përsëri numër një”. Në rolin e Putinit në video, ai godet me grusht një personazh që i ngjet Jackie Chanit, kalëron i zhveshur nga mesi e sipër dhe mund disa rivalë në shah. thotë humoristi. Klipi i ka sjellë famë të menjëhershme sllovenit 30-vjeçar. Ai vetë thotë se kënga nuk është shkruar si ofezë. Thumbave të Slakonjës nuk i ka shpëtuar as Papa Françesku, të cilin ai e satirizoi në një video-klip të realizuar në 2013, por që po merr famë vetëm tani pas këngës për Putinin. Humoristi Klemen Slakonja thotë se ka në plan të satirizojë edhe kandidatin presidencial amerikan Donald Trump dhe kancelaren gjermane Angela Merkel, por se për momentin nuk ka fonde për këto projekte. Videoja e re dhe fama që i ka sjellë kënga duhet ta ndihmojnë të sigurojë sponsorë për të realizuar projekte të tjera.